pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กพร. ร่วมกับผู้ประกอบการเหมืองแร่ในพื้นที่ภาคใต้ เร่งช่วยเหลือผู้ประสบอุทกภัย ตามนโยบาย “สุริยะ”
วันอาทิตย์ที่ 13 ธันวาคม 2563
กพร. ร่วมกับผู้ประกอบการเหมืองแร่ในพื้นที่ภาคใต้ เร่งช่วยเหลือผู้ประสบอุทกภัย ตามนโยบาย “สุริยะ”
กรมอุตสาหกรรมพื้นฐานและการเหมืองแร่ (กพร.) กระทรวงอุตสาหกรรม ร่วมกับสํานักงานอุตสาหกรรมพื้นฐานและการเหมืองแร่ เขต 1 และ 4 ประสานงานผู้ประกอบการเหมืองแร่ในเขตพื้นที่ภาคใต้ เร่งช่วยเหลือผู้ประสบอุทกภัย ตามนโยบายรัฐมนตรีว่าการกระทรวงอุตสาหกรรม
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า จากสถานการณ์น้ําท่วมฉับพลันและน้ําไหลหลากในพื้นที่ภาคใต้ของประเทศไทย ทําให้ประชาชนได้รับผลกระทบ บ้านเรือนและทรัพย์สินเสียหาย รวมทั้งมีประชาชนเสียชีวิต กระทรวงอุตสาหกรรมมีความห่วงใยประชาชนผู้ได้รับผลกระทบเป็นอย่างมาก จึงออกนโยบายในการช่วยเหลือประชาชน โดยมอบหมายให้หน่วยงานในสังกัดกระทรวงอุตสาหกรรมติดตามผลกระทบความเสียหายที่เกิดขึ้น เพื่อหามาตรการช่วยเหลือเยียวยาผู้ประสบภัยต่อไป
นายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ กล่าวเพิ่มเติมว่า กพร. ได้ประสานงานกับสํานักงานอุตสาหกรรมพื้นฐานและการเหมืองแร่ เขต 1 สงขลา (สรข.1) และสํานักงานอุตสาหกรรมพื้นฐานและการเหมืองแร่ เขต 4 ภูเก็ต (สรข.4) เพื่อขอความร่วมมือผู้ประกอบการเหมืองแร่ในเขตพื้นที่ภาคใต้ เข้าให้การช่วยเหลือผู้ประสบอุทกภัยอย่างเร่งด่วน ทั้งในส่วนของการดํารงชีพ สาธารณูปโภค และการคมนาคม โดยได้รับความร่วมมือจากสถานประกอบการเหมืองแร่หลายรายในจังหวัดสุราษฎร์ธานี อาทิ บริษัท ท่าอุแทไมนิ่ง จํากัด ผู้ประกอบการเหมืองหิน ให้การสนับสนุนรถออฟโรด (Off Road) และนําทีมอาสาสมัครสาธารณสุขประจําหมู่บ้าน (อสม.) ฝ่าน้ําท่วมเข้าช่วยเหลือผู้ป่วยติดเตียงในพื้นที่ประสบภัย, บริษัท ร็อคศิลาไมนิ่ง จํากัด ผู้ประกอบการเหมืองหิน ให้การสนับสนุนอาหารและน้ําดื่ม, บริษัท ไลยมาศ จํากัด ผู้ประกอบการเหมืองแร่ยิปซัม นําเครื่องจักรเข้าซ่อมแซมเส้นทางสาธารณะที่ถูกน้ํากัดเซาะจนขาดให้คืนสภาพเดิม, บริษัท แร่สัมพันธ์ จํากัด ผู้ประกอบการเหมืองแร่โดโลไมต์ ร่วมกับกํานันตําบลท่าอุแท นําสิ่งของอาหารแห้งเข้าช่วยเหลือผู้ประสบภัยกลุ่มผู้สูงอายุ, บริษัท เอส.ซี.จี. 1995 จํากัด ร่วมกับโรงโม่ศรีชัยพุนพิน ผู้ประกอบการเหมืองหิน เข้าซ่อมแซมเส้นทางสาธารณะและบ้านเรือนของชาวบ้านที่ได้รับความเสียหาย, บริษัท แอล.เอส.ไมนิ่ง จํากัด ผู้ประกอบการเหมืองแร่ยิปซัม ดําเนินการขุดลอกลําห้วยเพื่อใช้สําหรับระบายน้ําที่ท่วมอยู่ในพื้นที่ชุมชน และมอบถุงยังชีพให้กับชาวบ้านในพื้นที่ใกล้เคียง นอกจากนี้ ในพื้นที่จังหวัดพัทลุง โรงโม่หินกฤษณ์ศิลาพร ได้ให้การสนับสนุนข้าวสารอาหารแห้ง จํานวน 4 หมู่บ้าน รวม 1,096 ครัวเรือน และในพื้นที่จังหวัดนครศรีธรรมราช บริษัท ผาทองทุ่งสง จํากัด ได้ให้การสนับสนุนรถน้ํา เข้าช่วยทําความสะอาดบ้านเรือนและพื้นที่ชุมชนรอบเหมือง รวมทั้งเครือข่ายความรับผิดชอบต่อสังคมของผู้ประกอบการอุตสาหกรรมแร่ (CSR-DPIM) ในหลายพื้นที่ทั่วประเทศ ยังได้เดินทางไปช่วยเหลือผู้ประสบอุทกภัยในจังหวัดนครศรีธรรมราชด้วย
“เหตุการณ์อุทกภัยภาคใต้ในครั้งนี้ แม้จะส่งผลกระทบและสร้างความเสียหายต่อประชาชนในวงกว้าง แต่ในทางกลับกันก็เผยให้เห็นถึงธารน้ําใจจากคนไทยทั่วทุกสารทิศที่ส่งมอบให้กับคนไทยด้วยกันในยามทุกข์ยาก ขอขอบคุณกลุ่มผู้ประกอบการเหมืองแร่ในจังหวัดภาคใต้ และเครือข่าย CSR-DPIM ที่ให้ความร่วมมือเป็นอย่างดี อย่างไรก็ตาม เราจะยังคงติดตามสถานการณ์ในพื้นที่อย่างใกล้ชิด เพื่อให้การช่วยเหลือประชาชนต่อไป” อธิบดีกรมอุตสาหกรรมพื้นฐานและการเหมืองแร่ กล่าว
รัฐบาลไทย-ข่าวทำเนียบรัฐบาล-ปลัดวธ.ร่วมงานเชิดชูเกียรติและแสดงความยินดีแด่สตรีที่ได้รับแต่งตั้งเป็นผู้บริหารสูงสุดของหน่วยงาน
วันจันทร์ที่ 21 ธันวาคม 2563
ปลัดวธ.ร่วมงานเชิดชูเกียรติและแสดงความยินดีแด่สตรีที่ได้รับแต่งตั้งเป็นผู้บริหารสูงสุดของหน่วยงาน
ปลัดวธ.ร่วมงานเชิดชูเกียรติและแสดงความยินดีแด่สตรีที่ได้รับแต่งตั้งเป็นผู้บริหารสูงสุดของหน่วยงาน
วันที่ ๑๙ ธันวาคม ๒๕๖๓ เวลา ๑๓.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม ร่วมงานเชิดชูเกียรติและแสดงความยินดีแด่สตรีที่ได้รับแต่งตั้งเป็นผู้บริหารสูงสุดของหน่วยงาน โดยมีท่านผู้หญิงสุมาลี จาติกวนิช นายกก่อตั้งสมาคมติดตามการพัฒนาสตรีในประเทศไทย และคุณหญิงทิพาวดี เมฆสวรรค์ นายกสมาคมติดตามการพัฒนาสตรีในประเทศไทย กล่าวแสดงความยินดี โดยมีกรรมการฯ และสมาชิกสมาคม ตพส.ไทย เข้าร่วม ณ ห้องประชุม ชั้น ๔ อาคารพิจารณาภาพยนตร์และวีดิทัศน์ กรมส่งเสริมวัฒนธรรม
ทั้งนี้ งานดังกล่าวมีการเชิดชูเกียรติและแสดงความยินดีแด่นางยุพา ทวีวัฒนะกิจบวร ปลัดกระทรวงวัฒนธรรม นางจินตนา จันทร์บํารุง อธิบดีกรมกิจการสตรีและสถาบันครอบครัว และนางสาวสราญภัทร อนุมัติราชกิจ อธิบดีกรมส่งเสริมและพัฒนาชีวิตคนพิการ
รัฐบาลไทย-ข่าวทำเนียบรัฐบาล-นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม เป็นประธานเปิดการแสดงรายการ "เหมันต์หรรษา สังคีตศาลาพาเพลิน"
วันจันทร์ที่ 21 ธันวาคม 2563
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานเปิดการแสดงรายการ "เหมันต์หรรษา สังคีตศาลาพาเพลิน"
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานเปิดการแสดงรายการ "เหมันต์หรรษา สังคีตศาลาพาเพลิน"
วันที่ ๑๙ ธันวาคม ๒๕๖๓ เวลา ๑๘.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานเปิดการแสดงรายการ "เหมันต์หรรษา สังคีตศาลาพาเพลิน" ในโครงการดนตรีสําหรับประชาชน ปีที่ ๖๔ โดยมี นายประทีป เพ็งตะโก อธิบดีกรมศิลปากร ผู้บริหาร ศิลปิน ประชาชน และสื่อมวลชน ร่วมชมการแสดง ณ สังคีตศาลา พิพิธภัณฑสถานแห่งชาติ พระนคร กรุงเทพฯ
รัฐบาลไทย-ข่าวทำเนียบรัฐบาล-ปลัด สธ.สั่งทุกจังหวัดตรวจโควิด 19 เชิงรุกชุมชนแรงงานเมียนมา ใช้สมุทรสาครโมเดล
วันจันทร์ที่ 21 ธันวาคม 2563
ปลัด สธ.สั่งทุกจังหวัดตรวจโควิด 19 เชิงรุกชุมชนแรงงานเมียนมา ใช้สมุทรสาครโมเดล
ปลัดกระทรวงสาธารณสุข สั่งการสาธารณสุขจังหวัดทั่วประเทศ เตรียมพร้อมรับมือโควิด 19 ให้คัดกรองเชิงรุกชุมชนแรงงานเมียนมา หากพบติดเชื้อใช้สมุทรสาครโมเดล ปิดพื้นที่เสี่ยง ติดตามผู้มาจากสมุทรสาคร หากพบการติดเชื้อให้สอบสวนโรคติดตามผู้สัมผัสโดยเร็ว พร้อมอ
ปลัดกระทรวงสาธารณสุข สั่งการสาธารณสุขจังหวัดทั่วประเทศ เตรียมพร้อมรับมือโควิด 19 ให้คัดกรองเชิงรุกชุมชนแรงงานเมียนมา หากพบติดเชื้อใช้สมุทรสาครโมเดล ปิดพื้นที่เสี่ยง ติดตามผู้มาจากสมุทรสาคร หากพบการติดเชื้อให้สอบสวนโรคติดตามผู้สัมผัสโดยเร็ว พร้อมออก 7 ข้อสั่งการ เน้นย้ําสื่อสารประชาชนไม่ให้เกิดความตระหนก สวมหน้ากาก 100%
วันนี้ (21 ธันวาคม 2563) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวภายหลังเป็นประธานการประชุมทางไกลศูนย์ปฏิบัติการฉุกเฉินด้านการแพทย์และสาธารณสุขกรณีโรคโควิด 19 ร่วมกับผู้บริหารส่วนกลางส่วนภูมิภาค และนายแพทย์สาธารณสุขจังหวัดทั่วประเทศ ว่า สถานการณ์โรคโควิด 19 จ.สมุทรสาคร สันนิษฐานว่า มาจากแรงงานเมียนมา จึงมีการตรวจคัดกรองเชิงรุกแรงงานเมียนมาบริเวณหอพักใกล้ตลาดกลางกุ้ง ทําให้พบผู้ติดเชื้อจํานวนมาก ได้ปิดพื้นที่ดังกล่าวเป็นพื้นที่ควบคุมโรคเด็ดขาดห้ามเข้าออกเพื่อจํากัดวงการระบาด ส่วนจังหวัดที่มีผู้ป่วยเกี่ยวข้องกับตลาดกลางกุ้ง เกิดจากการตรวจพบเชื้อและมีการสอบสวนโรคติดตามผู้สัมผัสได้อย่างรวดเร็ว ทําให้ไม่เกิดการแพร่กระจาย เป็นการดําเนินงานเหมือนกรณีสนามมวยลุมพินี
นายแพทย์เกียรติภูมิกล่าวต่อว่า ให้ทุกจังหวัดเตรียมความพร้อมรับมือสถานการณ์ โดยให้ อสม.ช่วยฝ่ายปกครองสอดส่องผู้ที่มาจาก จ.สมุทรสาคร ให้ไปแสดงตัวและประเมินความเสี่ยง โดยไม่จําเป็นต้องกักตัว หากมีความเสี่ยงสูงจะตรวจทางห้องปฏิบัติการ หากเสี่ยงต่ําอาจให้แยกตัวเฝ้าระวังอาการ เมื่อมีผู้ป่วยเกิดขึ้นในจังหวัดต้องสอบสวนโรคและติดตามผู้สัมผัสอย่างรวดเร็ว คัดกรองเชิงรุกในชุมชนแรงงานเมียนมา หากมีการติดเชื้ออาจใช้สมุทรสาครโมเดล โดยการปิดพื้นที่ทํา OQ (Organization Quarantine) ซึ่งเป็นการจัดการสถานการณ์อย่างเหมาะสม ปิดเฉพาะพื้นที่จุดเสี่ยง ไม่ได้เป็นการปิดทั้งจังหวัด และต้องสื่อสารให้ความรู้ประชาชนเพื่อไม่ให้เกิดความตื่นตระหนก เนื่องจากการปิดพื้นที่อาจทําให้ประชาชนกังวลและเดินทางออกจากพื้นที่ ขอให้มีการซักซ้อมความเข้าใจเรื่องเหล่านี้ รวมถึงขอให้สถานประกอบการที่มีแรงงานเมียนมาจํานวนมาก ดําเนินการตรวจด้วย Rapid Test
นอกจากนี้ ปลัดกระทรวงสาธารณสุข ได้มี 7 ข้อสั่งการจากกรณีพื้นที่จ.สมุทรสาคร ดังนี้ 1.สื่อสารประชาสัมพันธ์ไม่ให้ประชาชนเกิดความตื่นตระหนก โดยเฉพาะเรื่องของข่าวปลอมต่าง ๆ 2.เน้นย้ําให้ประชาชนสวมหน้ากากตลอดเวลา หลีกเลี่ยงสถานที่ชุมชน สังเกตอาการตนเอง โดยให้โรงพยาบาลเป็นพื้นที่ต้นแบบสวมหน้ากาก 100 เปอร์เซ็นต์ 3.เน้นย้ําและตรวจสอบมาตรการป้องกันควบคุมโรค ทั้งส่วนบุคคลและสถานที่ ดําเนินการอย่างเคร่งครัด ได้แก่ DMHT เว้นระยะห่าง สวมหน้ากาก จัดที่ล้างมือหรือเจลแอลกอฮอล์ หากสงสัยให้เข้ารับการตรวจ เข้มการสแกนไทยชนะ และทําความสะอาดพื้นผิว 4.ลดกิจกรรมที่มีการรวมตัวกันจํานวนมาก กรณีจําเป็นให้ปฏิบัติตามมาตรการป้องกันควบคุมโรคอย่างเคร่งครัด 5.สุ่มตรวจกลุ่มแรงงานต่างด้าวตามแนวทางที่กรมควบคุมโรคกําหนด 6.ให้ทุกจังหวัดเตรียมเรื่องเตียงและโรงพยาบาลสนาม และ7.ให้กรมวิทยาศาสตร์การแพทย์ดูแลเรื่องการตรวจทางห้องปฏิบัติการให้เพียงพอและรวดเร็ว
******************************** 21 ธันวาคม 2563
รัฐบาลไทย-ข่าวทำเนียบรัฐบาล-ก.อุตฯ เลื่อนการจัดงาน Outlet ของขวัญเพื่อประชาชน มหกรรมสินค้าราคาโรงงาน 22 - 25 ธ.ค.63 ณ บริเวณโดยรอบกระทรวงอุตสาหกรรม ออกไปจนกว่าสถานการณ์จะมีความเหมาะสม
วันอังคารที่ 22 ธันวาคม 2563
ก.อุตฯ เลื่อนการจัดงาน Outlet ของขวัญเพื่อประชาชน มหกรรมสินค้าราคาโรงงาน 22 - 25 ธ.ค.63 ณ บริเวณโดยรอบกระทรวงอุตสาหกรรม ออกไปจนกว่าสถานการณ์จะมีความเหมาะสม
กระทรวงอุตสาหกรรมเลื่อนการจัดงาน Outlet ของขวัญเพื่อประชาชน มหกรรมสินค้าราคาโรงงาน 22 - 25 ธ.ค.63 ณ บริเวณโดยรอบกระทรวงอุตสาหกรรม ออกไปจนกว่าสถานการณ์จะมีความเหมาะสม
ตามที่ กระทรวงอุตสาหกรรมได้กําหนดจัดงาน Outlet ของขวัญเพื่อประชาชน มหกรรมสินค้าราคาโรงงาน วันที่ 22 - 25 ธันวาคม 2563 ณ บริเวณโดยรอบกระทรวงอุตสาหกรรม นั้น
เนื่องด้วย ปัจจุบันมีสถานการณ์การแพร่ระบาดของโรคติดเชื้อไวรัสโคโรนา หรือ โควิด-19 ในพื้นที่จังหวัดสมุทรสาครและจังหวัดใกล้เคียง และมีแนวโน้มที่จะแพร่กระจายไปยังพื้นที่อื่นๆ     รวมถึงกรุงเทพมหานคร โดยผู้ติดเชื้อส่วนใหญ่ไม่มีอาการหรือมีอาการน้อยมาก ตามที่ได้มีการแถลงข่าวต่อสาธารณชนไปแล้ว ประกอบกับ กรุงเทพมหานครได้ขอความร่วมมือภาครัฐและเอกชน งดจัดกิจกรรม ที่มีการรวมตัวของประชาชนจํานวนมาก
คณะกรรมการจัดงานฯ และผู้บริหารของกระทรวงอุตสาหกรรม พิจารณาแล้วเพื่อลดความเสี่ยงในการติดเชื้อ และเป็นส่วนหนึ่งของการยกระดับมาตรการป้องกันของหน่วยงานที่เกี่ยวข้องให้เกิดประสิทธิภาพสูงสุด กระทรวงอุตสาหกรรมจึงเลื่อนการจัดงาน Outlet ของขวัญเพื่อประชาชน มหกรรมสินค้าราคาโรงงาน วันที่ 22 - 25 ธันวาคม 2563 ณ บริเวณโดยรอบกระทรวงอุตสาหกรรม ออกไปและจะกําหนดวันจัดงานอีกครั้งเมื่อสถานการณ์จะมีความเหมาะสมแล้ว
-----------------------------------------
รัฐบาลไทย-ข่าวทำเนียบรัฐบาล-วธ.รอศบค.ชุดใหญ่ พิจารณากิจกรรม “สวดมนต์ข้ามปี”-“ของขวัญปีใหม่” พร้อมให้กรมส่งเสริมวัฒนธรรม-กรมศิลปากร ดูแลผู้เข้าร่วมกิจกรรมด้านวัฒนธรรม
วันจันทร์ที่ 21 ธันวาคม 2563
วธ.รอศบค.ชุดใหญ่ พิจารณากิจกรรม “สวดมนต์ข้ามปี”-“ของขวัญปีใหม่” พร้อมให้กรมส่งเสริมวัฒนธรรม-กรมศิลปากร ดูแลผู้เข้าร่วมกิจกรรมด้านวัฒนธรรม
วธ.รอศบค.ชุดใหญ่ พิจารณากิจกรรม “สวดมนต์ข้ามปี”-“ของขวัญปีใหม่” พร้อมให้กรมส่งเสริมวัฒนธรรม-กรมศิลปากร ดูแลผู้เข้าร่วมกิจกรรมด้านวัฒนธรรม-ผู้เข้าชม ผู้ใช้บริการแหล่งเรียนรู้ทางวัฒนธรรม เฝ้าระวังป้องกันการแพร่ระบาดของโรคโควิด-19
วธ.รอศบค.ชุดใหญ่ พิจารณากิจกรรม “สวดมนต์ข้ามปี”-“ของขวัญปีใหม่”
พร้อมให้กรมส่งเสริมวัฒนธรรม-กรมศิลปากร ดูแลผู้เข้าร่วมกิจกรรมด้านวัฒนธรรม-ผู้เข้าชม
ผู้ใช้บริการแหล่งเรียนรู้ทางวัฒนธรรม เฝ้าระวังป้องกันการแพร่ระบาดของโรคโควิด-19
วันที่ 21 ธันวาคม 2563 ที่ห้องแถลงข่าว ชั้น 1 กระทรวงวัฒนธรรม นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) กล่าวภายหลังประชุมคณะทํางานศูนย์บริหารสถานการณ์การแพร่ระบาดของโรคติดเชื้อไวรัสโคโรน่า 2019 (COVID-19) กระทรวงวัฒนธรรม (วธ.) เพื่อเตรียมความพร้อมในการป้องกันการแพร่ระบาดของโรคโควิด-19 โดยมีนางยุพา ทวีวัฒนะกิจบวร ปลัดกระทรวงวัฒนธรรม ผู้บริหารกระทรวงวัฒนธรรม และผู้แทนกรมต่างๆ เข้าร่วมว่า ที่ประชุมได้หารือมาตรการเฝ้าระวังและป้องกันการแพร่ระบาดของโรคติดเชื้อไวรัสโคโรน่า 2019 (COVID-19) หลังจากคณะกรรมการป้องกันและควบคุมโรคติดต่อกรุงเทพมหานคร (กทม.) ประกาศมาตรการรับมือกับการแพร่ระบาดของโรคโควิด-19 โดยเฉพาะการขอความร่วมมือภาครัฐและเอกชน งดจัดกิจกรรมที่มีการรวมตัวของประชาชนจํานวนมาก เช่น งานเทศกาลปีใหม่ กิจกรรมสวดมนต์ข้ามปี และงานรื่นเริงต่าง ๆ แต่หากจะจัดงานต้องเสนอแผนควบคุมโรคเพื่อขออนุญาตกับสํานักอนามัย กทม.เพื่อพิจารณาก่อน
รัฐมนตรีว่าการกระทรวงวัฒนธรรม กล่าวอีกว่า ที่ประชุมคณะทํางานฯ ได้รับรายงานจากหน่วยงานในสังกัดวธ. ที่มีการเตรียมการจัดกิจกรรมที่มีการรวมตัวของประชาชนจํานวนมาก ได้แก่ กรมการศาสนา เตรียมจัดกิจกรรมสวดมนต์ข้ามปี ถวายพระราชกุศล เสริมสิริมงคลทั่วไทย พ.ศ.2564 วันที่ 31 ธ.ค.2563 - 1 ม.ค.2564 ณ ท้องสนามหลวง และกิจกรรมมอบเป็นของขวัญปีใหม่แก่ประชาชน เช่น กิจกรรมไหว้พระ10วัด เสริมสิริมงคลรับปีใหม่ในกรุงเทพฯ วันที่1 - 2ม.ค.2564ซึ่งจะต้องรอผลการพิจารณาของที่ประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค.ชุดใหญ่ที่มีพลเอก ประยุทธ์ จันทร์โอชา นายกรัฐมนตรี เป็นประธาน
นายอิทธิพล กล่าวด้วยว่า นอกจากนี้ กรมส่งเสริมวัฒนธรรม (สวธ.) ได้รายงานถึงกิจกรรมที่จะจัดขึ้นในช่วงเดือนธ.ค.2563 - ม.ค.2564 ภายในหอประชุมใหญ่ ศูนย์วัฒนธรรมแห่งประเทศไทย และพื้นที่ของสวธ. ซึ่งมีทั้งกิจกรรมคอนเสิร์ตและกิจกรรมอื่นๆ ที่กําลังจะจัดขึ้น และกิจกรรมที่ขอเลื่อนออกไปก่อน โดยสวธ.ได้กําชับผู้จัดกิจกรรมให้จัดที่นั่งเว้นระยะห่างและคัดกรองตรวจวัดไข้ผู้เข้าร่วมกิจกรรมอย่างเคร่งครัด ขณะเดียวกันกรมศิลปากรแจ้งมาตรการดูแลผู้เข้าชมแหล่งเรียนรู้ทางวัฒนธรรม เช่น พิพิธภัณฑสถานแห่งชาติ หอสมุดแห่งชาติ อุทยานประวัติศาสตร์ มีการวัดไข้ก่อนเข้าชม/ใช้บริการ จํากัดจํานวนผู้เข้าชม/ผู้ใช้บริการ งดให้เข้าชมเป็นหมู่คณะโดยจะดําเนินการให้เข้มข้นยิ่งขึ้น นอกจากนี้ ที่ประชุมได้ให้ทุกหน่วยงานของวธ. ดูแลข้าราชการที่มีภูมิลําเนาหรือประวัติความเสี่ยงในพื้นที่จ.สมุทรสาคร ให้ปรับเปลี่ยนเป็นการทํางานที่บ้าน (work from home)รวมทั้งให้สํานักงานปลัดกระทรวงวัฒนธรรมจัดทําสื่อประชาสัมพันธ์รณรงค์ป้องกันการแพร่ระบาดของโควิด-19 เผยแพร่ผ่านสื่อต่างๆ อย่างต่อเนื่อง
รัฐบาลไทย-ข่าวทำเนียบรัฐบาล-สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เสด็จเป็นองค์ประธานในพิธีเปิดงาน OTOP City 2020 ภายใต้แนวคิด “ของขวัญปีใหม่ ล้ำค่าถูกใจ รวมไว้ใน OTOP City 2020”
วันจันทร์ที่ 21 ธันวาคม 2563
สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เสด็จเป็นองค์ประธานในพิธีเปิดงาน OTOP City 2020 ภายใต้แนวคิด “ของขวัญปีใหม่ ล้ําค่าถูกใจ รวมไว้ใน OTOP City 2020”
สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เสด็จเป็นองค์ประธานในพิธีเปิดงาน OTOP City 2020 ภายใต้แนวคิด “ของขวัญปีใหม่ ล้ําค่าถูกใจ รวมไว้ใน OTOP City 2020”
วันที่ ๒๑ ธันวาคม ๒๕๖๓ เวลา ๑๔.๐๐ น. สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เสด็จเป็นองค์ประธานในพิธีเปิดงาน OTOP City 2020 ภายใต้แนวคิด “ของขวัญปีใหม่ ล้ําค่าถูกใจ รวมไว้ใน OTOP City 2020” ซึ่งจัดโดยกรมการพัฒนาชุมชน กระทรวงมหาดไทย โดยมีนายอิทธิพล คุณปลื้ม รัฐมนตรีว่าการกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม ข้าราชการและเจ้าหน้าที่กระทรวงวัฒนธรรม ผู้ประกอบการ และผู้แทนหน่วยงานที่เกี่ยวข้อง เฝ้าฯ รับเสด็จ ณ อาคารชาเลนเจอร์ ๒ ศูนย์แสดงสินค้าและการประชุมอิมแพ็ค เมืองทองธานี อําเภอปากเกร็ด จังหวัดนนทบุรี ทั้งนี้ กระทรวงวัฒนธรรมได้นําผู้ประกอบการผลิตภัณฑ์วัฒนธรรมไทย (Culture Product of Thailand : CPOT) ไปจัดแสดงและจําหน่ายภายในงาน OTOP City 2020 ระหว่างวันที่ ๑๙ - ๒๗ ธันวาคม ๒๕๖๓ ณ อาคารชาเลนเจอร์ ๑ - ๓ อิมแพ็ค เมืองทองธานี
รัฐบาลไทย-ข่าวทำเนียบรัฐบาล-สำนักงานคณะกรรมการการศึกษาขั้นพื้นฐาน ชี้แจงการให้นักเรียนยืนเข้าแถวทำกิจกรรมหน้าเสาธง ขณะที่มี PM 2.5
วันจันทร์ที่ 21 ธันวาคม 2563
สํานักงานคณะกรรมการการศึกษาขั้นพื้นฐาน ชี้แจงการให้นักเรียนยืนเข้าแถวทํากิจกรรมหน้าเสาธง ขณะที่มี PM 2.5
สํานักงานคณะกรรมการการศึกษาขั้นพื้นฐาน ชี้แจงการให้นักเรียนยืนเข้าแถวทํากิจกรรมหน้าเสาธง ขณะที่มี PM 2.5
วันอังคารที่ 15 ธันวาคม พ.ศ. 2563นายอัมพร พินะสา เลขาธิการคณะกรรมการการศึกษาขั้นพื้นฐาน กระทรวงศึกษาธิการ ชี้แจงกรณีผู้ใช้ทวิตเตอร์รายหนึ่งโพสต์ข้อความที่ครูโรงเรียนแห่งหนึ่งย่านอุดมสุขให้นักเรียนยืนเข้าแถวกลางสนามเพื่อทํากิจกรรมหน้าเสาธงในตอนเช้า ในสภาวะที่อากาศมีมลพิษ PM 2.5 ในปริมาณสูง และครูยังใช้คําพูดหยาบคายกับนักเรียน ว่า ได้สั่งการให้ศูนย์เฉพาะกิจคุ้มครองและช่วยเหลือเด็กนักเรียน (ฉก.ชน.) ลงไปติดตามสถานการณ์ดังกล่าว โดยประสานไปยังสํานักงานเขตพื้นที่การศึกษามัธยมศึกษา เขต 2 (สพม.2) ติดตามสถานการณ์ซึ่งเป็นผู้รับผิดชอบ พบว่า เหตุการณ์ที่เกิดขึ้นไม่ได้เกิดขึ้นหน้าเสาธงขณะเวลาเข้าแถวเคารพธงชาติ ส่วนพฤติกรรมของครูเป็นไปตามคลิป แต่เป็นเพียงการพูดจากับนักเรียนชั้น ม.6 โดยเป็นครูคณิตศาสตร์ และเป็นหัวหน้าฝ่ายกิจการนักเรียน ซึ่งสพม.2 ได้ส่งนักจิตวิทยาเข้าไปเพื่อสร้างความเข้าใจกับนักเรียนและครู ซึ่งต้องมีการประชุมหารือถึงมาตรการหาทางออก และสร้างความเข้าใจในวิธีการเรียนการสอน และมีการปรับเปลี่ยนให้เหมาะสมกับสถานการณ์ต่างๆ รอบตัวมากขึ้น
ทั้งนี้ สํานักงานคณะกรรมการการศึกษาขั้นพื้นฐาน ได้จัดตั้งศูนย์ปฏิบัติการเฝ้าระวังและติดตามสถานการณ์ฝุ่นละออง PM 2.5 โดยสํานักอํานวยการ และศูนย์เฉพาะกิจคุ้มครองและช่วยเหลือเด็กนักเรียน (ฉก.ชน.สพฐ.) เพื่อเฝ้าระวัง ติดตาม รวบรวม วิเคราะห์ ประเมินสถานการณ์ และจัดทํารายงานข้อมูลเสนอผู้บริหารระดับสูง โดยมีการแจ้งเตือนสถานการณ์ฝุ่น PM 2.5 พร้อมองค์ความรู้วิธีป้องกันตัวเองจากฝุ่นละออง PM 2.5 ไปยังสํานักงานเขตพื้นที่การศึกษาทั่วประเทศ เพื่อแจ้งสถานศึกษาในสังกัดให้วางแผนรับมือ รวมถึงสร้างองค์ความรู้เรื่องฝุ่นละอองขนาดเล็ก PM 2.5 ให้แก่นักเรียน ครู บุคลากรในสถานศึกษา และประชาสัมพันธ์ผู้ปกครองได้รับทราบ พร้อมกันนั้นให้สํานักงานเขตพื้นที่การศึกษารายงานต่อ สพฐ. หากพบนักเรียนที่เจ็บป่วยจากสถานการณ์ PM 2.5
นอกจากนี้สพฐ. ได้แจ้งไปยังสํานักงานเขตพื้นที่การศึกษาให้สถานศึกษาสามารถพิจารณาดําเนินการสั่งปิดสถานศึกษาเป็นกรณีพิเศษได้ ตามระเบียบกระทรวงศึกษาธิการ ว่าด้วยปีการศึกษา การเปิดและปิดสถานศึกษา (ฉบับที่ 2) พ.ศ. 2558 ประกาศ ณ วันที่ 3 กันยายน 2558 และให้สํานักงานเขตพื้นที่การศึกษารายงานจํานวนสถานศึกษาที่สั่งปิดจากกรณีปัญหาฝุ่นละอองขนาดเล็ก PM 2.5 มายัง ศูนย์เฉพาะกิจคุ้มครองและช่วยเหลือเด็กนักเรียน เพื่อรวบรวมข้อมูลส่งศูนย์ปฏิบัติการเฝ้าระวังและติดตามสถานการณ์ฝุ่นละออง PM 2.5 ก่อนเวลา 12.00 น. ของทุกวัน เพื่อรวบรวมข้อมูลรายงานผู้บริหาร สพฐ. และ รมว.ศธ. โดยศูนย์ปฏิบัติการเฝ้าระวังและติดตามสถานการณ์ฝุ่นละออง PM 2.5 จะดําเนินการติดตามสถานการณ์ค่าฝุ่นละออง คุณภาพอากาศในแต่ละพื้นที่ ผ่านเว็บไชต์ AIR4THAI แล้วรวบรวมข้อมูลรายงานสถานการณ์รายวันผ่านแอปพลิเคชั่น LINE เพื่อเป็นการสนับสนุนด้านข้อมูลให้กับสํานักงานเขตพื้นที่การศึกษาและโรงเรียน ใช้ประกอบในการพิจารณาสั่งปิดสถานศึกษา
....................................................................................................................
รัฐบาลไทย-ข่าวทำเนียบรัฐบาล-กระทรวงการคลังชี้แจงโครงการคนละครึ่ง
วันจันทร์ที่ 21 ธันวาคม 2563
กระทรวงการคลังชี้แจงโครงการคนละครึ่ง
กระทรวงการคลังชี้แจงโครงการคนละครึ่ง
วันพฤหัสบดีที่ 17 ธันวาคม พ.ศ. 2563 นางสาวกุลยา ตันติเตมิท ผู้ตรวจราชการกระทรวงการคลัง รักษาราชการแทนผู้อํานวยการสํานักงานเศรษฐกิจการคลัง สํานักงานเศรษฐกิจการคลัง กระทรวงการคลัง ชี้แจงประเด็นข้อวิจารณ์โครงการคนละครึ่งว่า จากความไม่แน่นอนของสถานการณ์การแพร่ระบาดของ COVID-19 ที่ส่งผลให้ภาวะเศรษฐกิจไทยมีแนวโน้มชะลอตัว รัฐบาลจึงมีความจําเป็นต้องดําเนินนโยบายเพื่อสนับสนุนการฟื้นฟูเศรษฐกิจโดยการกระตุ้นและรักษาระดับการบริโภคภายในประเทศ เพื่อรักษาระดับและทิศทางของการเจริญเติบโตทางเศรษฐกิจให้เป็นไปได้อย่างต่อเนื่องตลอดช่วงไตรมาสที่ 4 ของปี 2563 และไตรมาสที่ 1 ของปี 2564 ซึ่งประกอบด้วย
(1) โครงการเพิ่มกําลังซื้อให้แก่ผู้มีบัตรสวัสดิการแห่งรัฐ จํานวน 14 ล้านคน เพื่อช่วยเหลือเยียวยา เพิ่มกําลังซื้อ และลดภาระค่าใช้จ่ายให้แก่กลุ่มดังกล่าว เพิ่มเติมเดือนละ 500 บาท เป็นระยะเวลา 6 เดือน จากเดิมที่ภาครัฐได้ช่วยเหลืออยู่แล้วประมาณ 2,000 บาทต่อเดือน เพื่อเป็นค่าใช้จ่าย เช่น วงเงินค่าซื้อสินค้าจากร้านธงฟ้า 200/300 บาท/คน/เดือน วงเงินค่ารถ บขส. 500 บาท/คน/เดือน วงเงินค่ารถไฟ 500 บาท/คน/เดือน เป็นต้น
(2) โครงการคนละครึ่ง เพื่อลดภาระค่าใช้จ่ายของประชาชน โดยมีกลุ่มเป้าหมายไม่เกิน 15 ล้านคน ซึ่งจะช่วยให้ผู้ประกอบการรายย่อย โดยเฉพาะหาบเร่ แผงลอย มีรายได้จากการขายสินค้า โดยขณะนี้ มีผู้ประกอบการร้านค้ารายย่อยลงทะเบียนเข้าร่วมโครงการประมาณ 1 ล้านร้านค้า โดยมีระยะเวลาดําเนินการตั้งแต่เดือนตุลาคม 2563 - มีนาคม 2564
(3) มาตรการช้อปดีมีคืน เพื่อกระตุ้นการบริโภคในประเทศ และสนับสนุนผู้ประกอบการที่อยู่ในระบบภาษี โดยผู้สามารถใช้สิทธิลดหย่อนภาษีได้มีประมาณ 3.7 ล้านคน
ทั้งนี้ รัฐบาลมีความต้องการดูแลประชาชนให้ทั่วถึงทุกกลุ่ม ซึ่งนอกเหนือจากมาตรการดังกล่าวแล้ว รัฐบาลยังได้มีการดูแลประชาชนกลุ่มต่าง ๆ ผ่านมาตรการและสวัสดิการอื่น ๆ ของรัฐ ซึ่งงบประมาณที่ใช้ในการดําเนินมาตรการหรือโครงการต่าง ๆ ของรัฐบาล มาจากแหล่งรายได้ของรัฐ รวมทั้งเงินกู้ ซึ่งเป็นการดําเนินการตามปกติ ในส่วนของโครงการคนละครึ่ง ซึ่งเป็นการช่วยลดภาระค่าใช้จ่ายของประชาชนนั้น เนื่องจากเป็นการร่วมจ่าย กลุ่มเป้าหมายจึงเป็นผู้ที่พอจะมีรายได้เพื่อมาร่วมจ่ายกับรัฐ ซึ่งเป็นการสร้างอุปสงค์ที่แท้จริง ส่งผลให้ผู้ประกอบการรายย่อย โดยเฉพาะหาบเร่ แผงลอย รวมไปถึงผู้ผลิตตลอดห่วงโซ่อุปทานมีรายได้เพิ่มขึ้น ซึ่งช่วยรักษารักษาระดับและทิศทางของการเจริญเติบโตทางเศรษฐกิจให้เป็นไปได้อย่างต่อเนื่อง
โครงการคนละครึ่งมีองค์ประกอบที่สําคัญของโครงการ คือ ระบบการใช้จ่ายด้วยแอปพลิเคชัน “เป๋าตัง” และ “ถุงเงิน” ที่ต้องมีการลงทะเบียนและใช้ OTP รวมทั้งยืนยันตัวตนว่าเป็นเจ้าของโทรศัพท์จริง เพื่อประโยชน์แก่ผู้ใช้ให้มั่นใจว่าสิทธิจะไปถึงตัวของท่านจริง ไม่มีผู้อื่นมาใช้สิทธิแทน และมีการใช้จ่ายจริงตามวัตถุประสงค์ของโครงการ ซึ่งระบบดังกล่าวเป็นการสร้างการเรียนรู้ให้กับประชาชนจนถึงระดับฐานราก ให้สามารถใช้ประโยชน์จากเทคโนโลยี เพื่อลดความเหลื่อมล้ําและพัฒนาให้สังคมไทยเดินหน้าสู่ Digital Society ไปพร้อม ๆ กัน ในขณะเดียวกันยังเป็นการลดการใช้เงินสด ทําให้การดําเนินโครงการโปร่งใส รวดเร็ว และมีประสิทธิภาพมากขึ้น โดยขอยืนยันว่า ระบบการลงทะเบียนและการยืนยันตัวตนของโครงการคนละครึ่ง ซึ่งรวมถึงระบบการส่ง OTP เป็นระบบที่เป็นมาตรฐานสากล โปร่งใส และตรวจสอบได้ทุกขั้นตอน
--------------------------------
รัฐบาลไทย-ข่าวทำเนียบรัฐบาล-นายกรัฐมนตรีย้ำสถานการณ์โควิด-19 สมุทรสาคร ควบคุมได้ ขอประชาชนมั่นใจและปฏิบัติตามมาตรการสาธารณสุข
วันจันทร์ที่ 21 ธันวาคม 2563
นายกรัฐมนตรีย้ําสถานการณ์โควิด-19 สมุทรสาคร ควบคุมได้ ขอประชาชนมั่นใจและปฏิบัติตามมาตรการสาธารณสุข
นายกรัฐมนตรีย้ําสถานการณ์โควิด-19 สมุทรสาคร ควบคุมได้ ขอประชาชนมั่นใจและปฏิบัติตามมาตรการสาธารณสุข
วันนี้ (21 ธ.ค. 63) เวลา 11.50 น. ณ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์ภายหลังการประชุมคณะกรรมการส่งเสริมการลงทุน ครั้งที่ 2/2563 กรณีการระบาดของโรคติดเชื้อโควิด-19 ในพื้นที่จังหวัดสมุทรสาครว่าตนไม่เคยหยุดติดตามสถานการณ์ โดยมอบหมายให้รองนายกรัฐมนตรีและรัฐมนตรีว่าการกระทรวงสาธารณสุขลงพื้นที่ พร้อมกับเจ้าหน้าที่ เพื่อยืนยันว่ายังมีการปฏิบัติตามมาตรการต่างๆ อย่างครบถ้วน เนื่องจากมีผู้ที่ไม่ปฏิบัติตามกฎระเบียบและมาตรการของสาธารณะสุข รวมทั้งการรับแรงงานต่างด้าวที่เดินทางเข้ามาอย่างไม่ถูกต้องตามกฎหมาย จึงเกิดรูรั่ว ดังนั้น สังคมจึงต้องช่วยกัน โดยเฉพาะภาคเอกชน เจ้าของกิจการ จะต้องมีวิธีการติดตามแรงงาน และหากพบผู้ติดเชื้อจะต้องทําการปิดโรงงานทันที ยืนยันว่า สถานการณ์ขณะนี้ยัง สามารถควบคุมได้ ไม่ว่าจะเป็นการรักษาพยาบาล โรงพยาบาลสนาม รวมถึงยาฟาวิพิราเวียร์ สิ่งสําคัญ คือ ให้คนเหล่านี้เข้าสู่ระบบให้ได้เป็นลําดับแรก เพื่อตัวเองจะได้ปลอดภัย และไม่เป็นพาหะนําโรคให้ผู้อื่น ตอนนี้ได้มีการล็อกดาวน์พื้นที่ที่พบการแพร่ระบาดแล้ว และได้มีการตรวจหาเชื้อด้วยวิธีการ swab โดยรถตรวจพระราชทาน หวังว่า 7 วันหลังจากนี้ทุกอย่างจะคลี่คลายไปในทางที่ดี อย่าตื่นตระหนกขอให้มั่นใจในระบบสาธารณสุข พร้อมย้ําให้ประชาชนกินร้อน ช้อนกลาง ล้างมือ เว้นระยะห่าง สวมหน้ากาก และใช้แอพไทยชนะ
ในการนี้ นายกรัฐมนตรียังกล่าวแสดงความยินดีกับผู้ที่ได้รับการเลือกตั้งนายกอบจ. โดยเน้นว่าการเลือกตั้งในครั้งนี้เป็นตัวอย่างในการใช้อํานาจตามระบอบประชาธิปไตย ซึ่งผู้ที่ได้รับการเลือกตั้งเข้ามาแล้ว ต้องเตรียมการพัฒนาบริหารท้องถิ่นให้ดี ทั้งวิธีการ การบริหาร การใช้จ่ายงบประมาณ รวมถึงการจัดทําแผนการทํางาน ให้สอดคล้องกับส่วนกลางและส่วนภูมิภาค ส่วนการเลือกตั้งในระดับอื่นๆ ได้เตรียมความพร้อมตามลําดับต่อไป
-----------------------------
รัฐบาลไทย-ข่าวทำเนียบรัฐบาล-นายกรัฐมนตรีเตรียมทดลองนั่งเรือโดยสารพลังงานไฟฟ้าในแม่น้ำเจ้าพระยา พร้อมเปิดโครงการนำร่องท่าเรืออัจฉริยะ (Smart Pier) ในวันที่ 22 ธันวาคม 2563 นี้
วันจันทร์ที่ 21 ธันวาคม 2563
นายกรัฐมนตรีเตรียมทดลองนั่งเรือโดยสารพลังงานไฟฟ้าในแม่น้ําเจ้าพระยา พร้อมเปิดโครงการนําร่องท่าเรืออัจฉริยะ (Smart Pier) ในวันที่ 22 ธันวาคม 2563 นี้
นายกรัฐมนตรีเตรียมทดลองนั่งเรือโดยสารพลังงานไฟฟ้าในแม่น้ําเจ้าพระยา พร้อมเปิดโครงการนําร่องท่าเรืออัจฉริยะ (Smart Pier) ในวันที่ 22 ธันวาคม 2563 นี้
วันนี้ (วันที่ 21 ธันวาคม 2563) นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เตรียมเปิดโครงการทดลองเรือโดยสารพลังงานไฟฟ้าในแม่น้ําเจ้าพระยา และเปิดโครงการนําร่องท่าเรืออัจฉริยะ (SmartPier) ในช่วงบ่ายของวันที่ 22 ธันวาคม 2563 นี้ เพื่อเป็นแนวทางในการส่งเสริมการใช้งานยานยนต์ไฟฟ้าทุกประเภท เพื่อการยกระดับการขนส่งสาธารณะของประเทศ และตรวจสอบความพร้อม ของการนําเรือโดยสารไฟฟ้ามาเริ่มให้บริการระบบการขนส่งโดยสารทางน้ําในแม่น้าเจ้าพระยา
โดย นายกฯ จะนั่งเรือไฟฟ้า E-Smart Ferry จากท่าเรือ แคท ทาวเวอร์ ไปยังท่าเรือสะพานพุทธ เพื่อทดสอบระบบหลังจากนั้นจะเปิดท่าเทียบเรือสะพานพระพุทธยอดฟ้า และเยี่ยมชมโครงการนําร่องในการพัฒนา ท่าเรืออัจฉริยะ (Smart Pier) ที่จะมีสิ่งอํานวยความสะดวก อาทิ เครื่องจําหน่ายบัตรโดยสารอัตโนมัติ ป้ายอัจฉริยะแจ้งเวลาเรือเข้าเทียบท่า ระบบโซล่าเซลล์ไฟส่องสว่างภายนอกอาคาร ฯลฯ
ทั้งนี้ การพัฒนาเรือไฟฟ้าฯ และท่าเรืออัจฉริยะฯ ดังกล่าว นับเป็นความสําเร็จในความร่วมมือกันระหว่างภาครัฐและภาคเอกชน โดยกรมเจ้าท่า และบริษัท พลังงานบริสุทธิ์ จํากัด (มหาชน) ที่ได้นํายานยนต์ไฟฟ้าซึ่งได้รับรางวัลนวัตกรรมแห่งชาติ ปี พ.ศ.2563 มาเริ่มให้บริการในระบบการขนส่งผู้โดยสารทางน้ํา พร้อมพัฒนาการคมนาคมขนส่งทางน้ํา ให้เป็นไปตามเป้าหมายเพื่อความยั่งยืน (Sustainable Development Goals :SDGs ) อันเป็นการยกระดับเรือโดยสารและท่าเรือให้ทันสมัย สะดวกปลอดภัย ไร้มลพิษและเป็นมิตรกับสิ่งแวดล้อม
.....................
รัฐบาลไทย-ข่าวทำเนียบรัฐบาล-กรมชลประทานชี้แจงการคัดค้านโครงการเขื่อนกั้นแม่น้ำพุมดวง  สุราษฎร์ธานี
วันจันทร์ที่ 21 ธันวาคม 2563
กรมชลประทานชี้แจงการคัดค้านโครงการเขื่อนกั้นแม่น้ําพุมดวง  สุราษฎร์ธานี
กรมชลประทานชี้แจงการคัดค้านโครงการเขื่อนกั้นแม่น้ําพุมดวง  สุราษฎร์ธานี
วันพุธที่ 16 ธันวาคม พ.ศ. 2563 นายสัญญา แสงพุ่มพงษ์ผู้ตรวจราชการกระทรวงเกษตรและสหกรณ์ รักษาราชการแทนอธิบดีกรมชลประทานกระทรวงเกษตรและสหกรณ์ กรณีสื่อนําเสนอข่าวกรณีเครือข่ายคนรักพุมดวง จ.สุราษฎร์ธานี ตั้งข้อสังเกตการก่อสร้างโครงการเขื่อนกั้นแม่น้ําพุมดวง ที่ใช้งบประมาณการก่อสร้างเกือบ 500 ล้านบาท นั้นว่า เนื่องจากคลองพุมดวงไม่ได้เป็นแม่น้ําสายหลักจึงไม่เข้าข่ายตามประเภทโครงการที่ต้องจัดทํารายงานการวิเคราะห์ผลกระทบสิ่งแวดล้อม (EIA) แต่กรมชลประทานได้เล็งเห็นถึงความสําคัญถึงวิถีชีวิตของประชาชนที่ใช้ทรัพยากรสองฝั่งคลองในการประกอบอาชีพ จึงได้ดําเนินการศึกษาผลกระทบสิ่งแวดล้อม ซึ่งปัจจุบันยังอยู่ระหว่างขั้นตอนของการศึกษาความเหมาะสม หากผ่านขั้นตอนการศึกษาแล้ว จะดําเนินการด้านการสํารวจและออกแบบรายละเอียดโครงการฯ และจะลงพื้นที่เพื่อทําประชาพิจารณ์ร่วมกับประชาชนที่มีส่วนได้ส่วนเสียในพื้นที่ต่อไป
โดยอาคารทดน้ําแบบฝายพับได้ ได้มีการคํานวณสมดุลน้ําอย่างรอบคอบ เพื่อรักษาระบบนิเวศน์ด้านท้ายน้ําไว้ ซึ่งไม่แตกต่างจากที่เป็นอยู่ในปัจจุบัน การศึกษาสมดุลน้ํา ได้ปล่อยน้ําให้ล้นผ่านสันฝายสู่ด้านท้ายน้ํา เพื่อรักษาระบบนิเวศด้านท้ายน้ํา เช่น การป้องกันการรุกล้ําน้ําเค็ม การประปาภูมิภาค การประปาของท้องถิ่น รวมทั้งความต้องการน้ําเพื่อรักษาคุณภาพน้ําของการประมงด้วย โดยจะไม่ส่งผลเสียต่อระบบนิเวศในลําน้ําอย่างแน่นอน
กรมชลประทาน ในฐานะของหน่วยงานที่มีภารกิจในการพัฒนาแหล่งน้ํา และเพิ่มพื้นที่ชลประทานตามศักยภาพลักษณะลุ่มน้ํา เสริมสร้างการมีส่วนร่วมในการพัฒนาแหล่งน้ํา และการบริหารจัดการน้ํา ขอยืนยันว่าการดําเนินงานพัฒนาแหล่งน้ําทุกโครงการ จะยึดประโยชน์ของประชาชนส่วนใหญ่เป็นหลัก เพื่อพัฒนาแหล่งน้ําและสร้างความมั่นคงด้านน้ําอย่างยั่งยืน
-------------------------
รัฐบาลไทย-ข่าวทำเนียบรัฐบาล-สำนักงานคณะกรรมการการศึกษาขั้นพื้นฐานชี้แจงการยกเลิกสอบโอเน็ต ชั้น ป.6 และ ม.3
วันจันทร์ที่ 21 ธันวาคม 2563
สํานักงานคณะกรรมการการศึกษาขั้นพื้นฐานชี้แจงการยกเลิกสอบโอเน็ต ชั้น ป.6 และ ม.3
สํานักงานคณะกรรมการการศึกษาขั้นพื้นฐานชี้แจงการยกเลิกสอบโอเน็ต ชั้น ป.6 และ ม.3
วันศุกร์ที่ 18 ธันวาคม พ.ศ. 2563 นายอัมพร พินะสา เลขาธิการคณะกรรมการการศึกษาขั้นพื้นฐาน กระทรวงศึกษาธิการ ชี้แจงการทดสอบทางการศึกษาระดับชาติขั้นพื้นฐาน (O-NET) ดําเนินการทดสอบโดยสถาบันทดสอบ ทางการศึกษาแห่งชาติ (องค์การมหาชน) ซึ่งเริ่มดําเนินการมาตั้งแต่ปีการศึกษา 2548 โดยมีวัตถุประสงค์ เพื่อตรวจสอบความรู้ และความคิดรวบยอดของนักเรียนในแต่ละช่วงชั้น ซึ่งได้แก่ ระดับชั้นประถมศึกษาปีที่ 6 และ ระดับชั้นมัธยมศึกษาปีที่ 3 และ 6 ที่สะท้อนคุณภาพของผู้เรียนในภาพรวมของประเทศ ซึ่งผู้เรียนที่เป็น กลุ่มเป้าหมายในการทดสอบคือ ผู้เรียนที่มาจากสถานศึกษาในสังกัดต่าง ๆ ทั่วประเทศ ประกอบด้วย สํานักงานคณะกรรมการการศึกษาขั้นพื้นฐาน สํานักงานคณะกรรมการส่งเสริมการศึกษาเอกชน กระทรวงการอุดมศึกษา วิทยาศาสตร์ วิจัยและนวัตกรรม กระทรวงกลาโหม กองบัญชาการตํารวจตระเวนชายแดน สังกัดสํานักงานตํารวจ แห่งชาติ กรมส่งเสริมการปกครองท้องถิ่น สํานักการศึกษากรุงเทพมหานคร สํานักการศึกษาเมืองพัทยา และ การจัดการศึกษาโดยครอบครัว (Homeschool)
ต่อมา เพื่อให้บุคลากรในทุกระดับของหน่วยงานเห็นความสําคัญของการทดสอบทางการศึกษา ระดับชาติขั้นพื้นฐาน (O-NET) รวมทั้งส่งเสริมให้หน่วยงานต่างๆ นําผลการทดสอบทางการศึกษาระดับชาติ ขั้นพื้นฐาน (O-NET) ไปใช้ให้เกิดประโยชน์สูงสุด สํานักงานคณะกรรมการการศึกษาขั้นพื้นฐาน จึงได้กําหนดให้ใช้ผลการทดสอบ O-NET เป็นองค์ประกอบหนึ่งในการตัดสินผลการเรียนของผู้เรียน ที่จบการศึกษาตามหลักสูตรแกนกลางการศึกษาขั้นพื้นฐาน พ.ศ. 2551 ระดับชั้น ป.6 ม.3 และ ม.6 โดยกระทรวงศึกษาธิการได้จัดทําประกาศกระทรวง จํานวน 2 ฉบับ ได้แก่ ประกาศกระทรวงศึกษาธิการ ปี พ.ศ.2555 กําหนดให้ใช้ผลการทดสอบทางการศึกษา ระดับชาติขั้นพื้นฐานในสัดส่วน 80 : 20 ประกาศ ณ วันที่ 18 กันยายน พ.ศ. 2555 และประกาศกระทรวงศึกษาธิการ ปี พ.ศ.2559 กําหนดให้ใช้สัดส่วนผลการทดสอบ ทางการศึกษาระดับชาติขั้นพื้นฐาน 70 : 30 ประกาศ ณ วันที่ 29 มกราคม 2559 ทั้งนี้ เพื่อ ส่งเสริมสนับสนุนให้สถานศึกษาเขตพื้นที่การศึกษา และ สพฐ. วิเคราะห์ผลการทดสอบ O-NET ในปีการศึกษาที่ผ่านมา เพื่อวางแผนงานโครงการยกระดับผลการทดสอบทางการศึกษาระดับชาติที่สอดคล้อง กับสภาพปัญหาและสภาพบริบทของหน่วยงาน
-----------------------------------
รัฐบาลไทย-ข่าวทำเนียบรัฐบาล-กรมโยธาธิการและผังเมือง ชี้แจงโครงการบ้านมั่นคงชุมชนวัดรังสิต ปทุมธานี
วันจันทร์ที่ 21 ธันวาคม 2563
กรมโยธาธิการและผังเมือง ชี้แจงโครงการบ้านมั่นคงชุมชนวัดรังสิต ปทุมธานี
กรมโยธาธิการและผังเมือง ชี้แจงโครงการบ้านมั่นคงชุมชนวัดรังสิต ปทุมธานี
วันศุกร์ที่ 18 ธันวาคม พ.ศ. 2563 นายพรพจน์ เพ็ญพาส อธิบดีกรมโยธาธิการและผังเมือง กระทรวงมหาดไทย ชี้แจงความเป็นมาการดําเนินโครงการบ้านมั่นคงชุมชนวัดรังสิต จังหวัดปทุมธานี ในส่วนที่เกี่ยวข้องกรมโยธาธิการและผังเมืองในการดําเนินการโครงการดังกล่าว โดยมีรายละเอียดดังนี้ คณะรักษาความสงบแห่งชาติ (คสช.) ออกคําสั่งที่ 9/2560 ลงวันที่ 21 กุมภาพันธ์ 2560 เรื่องการดําเนินโครงการพัฒนาที่อยู่อาศัยริมคลองลาดพร้าวและคลองเปรมประชากร เพื่อแก้ปัญหาการบุกรุกลําน้ําสาธารณะ โดยให้พัฒนาที่อยู่อาศัยริมคลองให้เป็นระเบียบเรียบร้อยเพื่อประโยชน์ด้านการระบายน้ําป้องกันปัญหาอุทกภัยและแก้ไขปัญหาน้ําเสีย ทั้งนี้ โครงการบ้านมั่นคง “สหกรณ์เคหสถานบ้านมั่นคงชุมชนวัดรังสิต จํากัด” เป็นส่วนหนึ่งของการพัฒนาตามแผนแม่บทโครงสร้างพื้นฐานระบบคลอง และการพัฒนาชุมชนริมคลองเปรมประชาชากร ซึ่งได้รับความเห็นชอบจากคณะรัฐมนตรี เมื่อวันที่ 9 เมษายน 2562 โดยมีกรอบการดําเนินงาน 4 ด้าน ดังนี้ ด้านโครงสร้างพื้นฐานและสิ่งแวดล้อมด้านการพัฒนาคุณภาพชีวิตชุมชนด้านการสร้างการรับรู้และความเข้าใจ ด้านกฎหมายและการขับเคลื่อน ทั้งนี้ ยืนยันว่าการก่อสร้างเขื่อนไม่ได้กีดขวางการระบายน้ํา และเป็นสาเหตุทําให้เกิดน้ําท่วมในพื้นที่คลองรังสิตแต่อย่างใด เนื่องจากเป็นแนวก่อสร้างที่คณะอนุกรรมการจัดทําแผนแม่บทโครงสร้างพื้นฐานระบบคลองและการพัฒนาชุมชนริมคลองเปรมประชากร เป็นผู้กําหนด ซึ่งมีการพิจารณาอย่างรอบด้านแล้ว
-------------------------
รัฐบาลไทย-ข่าวทำเนียบรัฐบาล-นายกฯ กำชับเข้ม เพิ่มมาตรการป้องกันการลักลอบเข้าประเทศผิดกฎหมาย ป้องกันการแพร่โควิด-19
วันจันทร์ที่ 21 ธันวาคม 2563
นายกฯ กําชับเข้ม เพิ่มมาตรการป้องกันการลักลอบเข้าประเทศผิดกฎหมาย ป้องกันการแพร่โควิด-19
นายกฯ กําชับเข้ม เพิ่มมาตรการป้องกันการลักลอบเข้าประเทศผิดกฎหมาย ป้องกันการแพร่โควิด-19
วันนี้ (วันที่ 21 ธันวาคม 2563) นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่าจากสถานการณ์การติดเชื้อโควิด-19 เพิ่มขึ้นในประเทศ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้กําชับหน่วยงานที่เกี่ยวข้องทั้งหมดทั้งทหาร ตํารวจ และกองกําลังต่าง ๆ ให้เพิ่มความเข้มงวด และเพิ่มมาตรการป้องกันชายแดนอย่างเต็มที่ เพื่อป้องกันการลักลอบเข้าประเทศอย่างผิดกฎหมาย โดยเฉพาะที่ลักลอบเข้ามาตามช่องทางธรรมชาติ รวมถึงการเพิ่มมาตรการในการปฏิบัติ เช่น เพิ่มจุดเฝ้าระวังในพื้นที่ที่เป็นช่องทางธรรมชาติที่สามารถเดินข้ามได้สะดวก ด้วยการวางเครื่องกีดขวางต่าง ๆ รวมถึงการเพิ่มกําลังลาดตระเวนตลอด 24 ชั่วโมงทั้งในส่วนของการเดินเท้า การใช้รถจักรยานยนต์ การใช้รถยนต์ เรือ การใช้โดรนบินลาดตระเวน พร้อมตรวจจุดพักพิงตามแนวชายแดนให้มากขึ้น ในส่วนของกระทรวงมหาดไทย ได้กําชับให้เพิ่มมาตรการการตรวจสอบพื้นที่อีกชั้นหนึ่ง โดยจะต้องมีการสกัดกั้น ตั้งจุดสกัดต่าง ๆ ให้มีความพร้อมในการตรวจสกัดการลักลอบที่จะเข้ามาในประเทศอย่างเข้มงวด นอกจากนี้ ขอให้ประชาชนในพื้นที่ ช่วยกันเฝ้าสังเกตคนที่เข้ามาในหมู่บ้าน หรือชุมนุม ที่ซึ่งแม้จะเป็นคนที่เคยอาศัยอยู่ในหมู่บ้าน หรือชุมชน แต่อาจมีการลักลอบเข้ามาแบบผิดกฎหมาย หากประชาชนพบสิ่งผิดปกติ ขอให้แจ้งหน่วยงานที่เกี่ยวข้องเข้าไปตรวจสอบด้วย
ทั้งนี้ การลักลอบเข้าประเทศอย่างผิดกฎหมาย ถือเป็นเรื่องสําคัญที่ต้องดําเนินการอย่างเข้มงวด และหากมีขบวนการช่วยเหลือและลักลอบให้ต่างด้าวหรือคนไทยเข้าประเทศโดยไม่ปฏิบัติตามขั้นตอนและระเบียบของ ศบค. ในปัจจุบัน ทางรัฐบาลจะดําเนินการอย่างเด็ดขาด เพื่อทําลายขบวนการดังกล่าวให้หมดไป
นายอนุชา กล่าวเพิ่มเติมว่า “กองทัพได้รายงานการเพิ่มน้ําหนักงานข่าว และเฝ้าระวังชายแดนเพื่อป้องกันการลักลอบข้ามแดนในพื้นที่ชายแดนอย่างเข้มข้น โดยเสริมกําลังป้องกันชายแดนทั้งทางบกและทางน้ํา รวมทั้งเพิ่มมาตรการสกัดกั้นและเฝ้าตรวจตามช่องทางต่าง ๆ มากขึ้นอย่างต่อเนื่อง โดยเฉพาะชายแดนภาคเหนือและภาคตะวันตกที่มีช่องทางธรรมชาติเป็นแนวยาว ด้วยการขยายผลติดตั้งไฟส่องสว่าง และกล้องวงจรปิดเพิ่มเติมกว่า 40 ตัว รวมทั้งการวางแนวลวดหนามกว่า 100 ช่องทาง ระยะทางกว่า 6,000 เมตร และได้เพิ่มกําลังชุดปฏิบัติการและเครื่องมือเสริมการลาดตระเวนกลางวันและกลางคืน ทั้งทางบก ทางน้ําและทางอากาศ พร้อมทั้งตั้งจุดตรวจภายในหมู่บ้าน ร่วมกับชุดรักษาความปลอดภัยหมู่บ้านและอาสาสมัครสาธารณสุขประจําพื้นที่ ร่วมกันตรวจสอบคัดกรองกลุ่มเสี่ยงและบุคคลต่างด้าวลักลอบหลบหนีเข้าเมืองต่อเนื่องกันมา และพร้อมกันนี้ กองทัพได้ให้น้ําหนักกับมาตรการป้องกันและสกัดกั้นการลักลอบเข้าเมืองมากขึ้น โดยเพิ่มความเข้มข้นงานด้านการข่าวเชื่อมโยงเครือข่ายขบวนการลักลอบเข้าเมืองผิดกฎหมาย พร้อมทั้งได้ประสานการทํางานร่วมกับคณะกรรมการชายแดนส่วนท้องถิ่นของประเทศเพื่อนบ้านที่มีจุดผ่านแดนร่วมกัน เพื่อร่วมเฝ้าตรวจดูแลมาตรการเฝ้าระวังป้องกันร่วมกันมากขึ้นในภาพรวม”
รัฐบาลไทย-ข่าวทำเนียบรัฐบาล-“พาณิชย์” ยันสินค้าอุปโภคบริโภคมีเพียงพอ ขอความร่วมมืออย่าซื้อกักตุน ซื้อให้พอใช้
วันจันทร์ที่ 21 ธันวาคม 2563
“พาณิชย์” ยันสินค้าอุปโภคบริโภคมีเพียงพอ ขอความร่วมมืออย่าซื้อกักตุน ซื้อให้พอใช้
“พาณิชย์” ยันสินค้าอุปโภคบริโภคมีเพียงพอ ขอความร่วมมืออย่าซื้อกักตุน ซื้อให้พอใช้
21 ธันวาคม 2563 “โฆษกกระทรวงพาณิชย์” ยันสินค้าอุปโภคบริโภคมีเพียงพอกับความต้องการ ขอความร่วมมือประชาชนอย่าซื้อกักตุน ให้ซื้อเพียงพอกับที่ต้องใช้ หลังมีการระบาดของโควิด-19 ในบางจังหวัด เผยผู้ผลิตพร้อมป้อนสินค้าเต็มที่ ระบบขนส่งยังเป็นปกติ และมีการส่งทีมตรวจสอบติดตามสถานการณ์อย่างใกล้ชิด ส่วนหน้ากากอนามัย ก็มีเพียงพอ ย้ําหากพบการกักตุน ขายแพง แจ้งสายด่วน 1569 จะจัดการตามกฎหมายทันที
นายสุพพัต อ่องแสงคุณ โฆษกกระทรวงพาณิชย์ เปิดเผยว่า กระทรวงพาณิชย์ขอแจ้งข่าวไปยังพี่น้องประชาชนว่าอย่าตื่นตระหนกกับข่าวการแพร่ระบาดของโควิด-19 ที่เกิดขึ้นในบางจังหวัด และบางพื้นที่    แต่ขอให้ใช้ชีวิตอย่างระมัดระวัง อย่าเข้าไปในพื้นที่เสี่ยง และขอชี้แจงว่าสินค้าอุปโภคบริโภคมีเพียงพอกับความต้องการ หากไม่มีการกักตุนหรือนําออกไปใช้นอกระบบ เพราะผู้ผลิตยังสามารถผลิตได้ ไม่มีปัญหาติดขัดอะไร และยังมีการเร่งผลิตสินค้าเพื่อป้อนความต้องการอย่างเต็มที่ ขณะที่ภาคการขนส่งก็ไม่มีปัญหา แม้จะมีการล็อกดาวน์ในบางพื้นที่ แต่ก็ยังขนส่งได้เป็นปกติ
“ขอให้ประชาชนมั่นใจว่าสินค้ามีเพียงพอกับความต้องการ ผู้ผลิตก็มีการผลิตเต็มที่ การขนส่งก็ไม่มีปัญหา จึงไม่ควรซื้อกักตุน เพราะจะยิ่งเป็นการสร้างความตื่นตระหนก และในส่วนของกระทรวงพาณิชย์เอง  มีการจัดส่งเจ้าหน้าที่ออกไปตรวจสอบสถานการณ์สินค้า และราคาสินค้าอย่างใกล้ชิด หากพบพื้นที่ไหน     มีปัญหา ก็จะเร่งประสาน นําสินค้าเข้าพื้นที่ต่อไป”
นอกจากนี้ ในส่วนของหน้ากากอนามัย ได้รับการยืนยันจากผู้ผลิตว่าสินค้ามีเพียงพอกับ      ความต้องการ เพราะก่อนหน้านี้ มีการผลิตออกมาอย่างต่อเนื่อง มีสต็อกคงเหลืออยู่ และยังมีการผลิตเพิ่มขึ้นต่อเนื่อง ขอให้ประชาชนเบาใจได้ แต่หากมีการพบเห็นการขายแพง กักตุน หรือเอารัดเอาเปรียบ ขอให้แจ้งได้ที่สายด่วน 1569 หรือที่สํานักงานพาณิชย์จังหวัดทั่วประเทศ จะส่งเจ้าหน้าที่ออกไปตรวจสอบและดําเนินการตามกฎหมายทันที
นายสุพพัตกล่าวว่า นายจุรินทร์ ลักษณวิศิษฎ์ รองนายกรัฐมนตรีและรัฐมนตรีว่าการกระทรวงพาณิชย์ ได้สั่งการให้ปลัดกระทรวงพาณิชย์ กําชับพาณิชย์จังหวัดและค้าภายในจังหวัดทั่วประเทศ ให้ติดตามสถานการณ์ความต้องการสินค้าป้องกันการแพร่ระบาดของโควิด-19 อย่างใกล้ชิด โดยเฉพาะสินค้าหน้ากากอนามัยที่มีความต้องการเพิ่มสูงขึ้น และต้องมีราคาจําหน่ายให้เป็นไปตามประกาศของกรมการค้าภายใน กระทรวงพาณิชย์ ทั้งนี้รวมถึงหน้ากากนําเข้า และหน้ากากที่มีคุณภาพสูงด้วย รวมถึงให้ดูแลอย่าให้เกิดการกักตุนสินค้า หรือฉวยโอกาสปรับขึ้นราคาขายปลีก จนประชาชนเดือดร้อน
อย่างไรก็ตาม ล่าสุดกรมการค้าภายในได้เชิญผู้ผลิต หน่วยงานที่เกี่ยวข้อง และแพลตฟอร์มออนไลน์ มาหารือเกี่ยวกับสถานการณ์การผลิตและจําหน่ายหน้ากากอนามัยแล้ว โดยยืนยันว่ากําลังการผลิตมีเพียงพอกับความต้องการ มีโรงงานผลิตรวม 30 โรง ผลิตได้วันละ 5 ล้านชิ้น และได้ยืนยันราคาจําหน่ายสําหรับหน้ากากที่ผลิตในประเทศไม่เกินชิ้นละ 2.50 บาท ส่วนหน้ากากนําเข้าให้จําหน่ายได้ตามโครงสร้างราคา   ที่กําหนดไว้เดิม และในส่วนของแพลตฟอร์มออนไลน์ ให้ช่วยตรวจสอบและดูแลการจําหน่าย อย่าให้มีการปรับขึ้นราคาเกินไปกว่าที่กฎหมายกําหนด ทั้งนี้ หากมีการขายเกินราคาควบคุม มีโทษจําคุก 5 ปี ปรับ 1 แสนบาท หรือทั้งจําทั้งปรับ และกรณีกักตุน หรือค้ากําไรเกินควร มีโทษจําคุก 7 ปี ปรับ 1.4 แสนบาท หรือ ทั้งจําทั้งปรับ
รัฐบาลไทย-ข่าวทำเนียบรัฐบาล-พิธีฉลองการผลิตรถยนต์มิตซูบิชิ เอาท์แลนเดอร์ พีเอชอีวี คันแรกในประเทศไทย
วันอังคารที่ 22 ธันวาคม 2563
พิธีฉลองการผลิตรถยนต์มิตซูบิชิ เอาท์แลนเดอร์ พีเอชอีวี คันแรกในประเทศไทย
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานในพิธีฉลองผลิตรถยนต์มิตซูบิชิ เอาท์แลนเดอร์ พีเอชอีวี คันแรกในประเทศไทย  ณ สนามทดสอบรถยนต์ มิตซูบิชิ มอเตอร์ส ประเทศไทย จ.ชลบุรี
วันนี้ (21 ธันวาคม 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานในพิธีฉลองผลิตรถยนต์มิตซูบิชิ เอาท์แลนเดอร์ พีเอชอีวี คันแรกในประเทศไทย พร้อมทดลองขับมิตซูบิชิ เอาท์แลนเดอร์ พีเอชอีวี โดยมีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นางสาวสุชาดา แทนทรัพย์ โฆษกกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม นางสาวสมจิณณ์ พิลึก ผู้ว่าการการนิคมอุตสาหกรรมแห่งประเทศไทย ร่วมด้วย ณ สนามทดสอบรถยนต์ มิตซูบิชิ มอเตอร์ส ประเทศไทย จ.ชลบุรี
สําหรับรถยนต์ มิตซูบิชิ เอาท์แลนเดอร์ พีเอชอีวี ถูกผลิตขึ้นที่ศูนย์การผลิตรถยนต์ของมิตซูบิชิ มอเตอร์ส แหลมฉบัง ซึ่งถือเป็นศูนย์การผลิตรถยนต์พีเอชอีวี ของมิตซูบิชิ มอเตอร์ส คอร์ปอเรชั่น นอกประเทศญี่ปุ่นเป็นครั้งแรก นอกจากนี้ เอาท์ แลนเดอร์ พีเอชอีวี ยังถือเป็นเทคโนโลยีที่ล้ําสมัยที่สุดในประวัติศาสตร์ของมิตซูบิชิ และแสดงให้เห็นถึงวิสัยทัศน์ในการตอบรับต่อนโยบายของรัฐที่ต้องการขับเคลื่อนประเทศไทยสู่การเป็นฐานการผลิตรถยนต์ไฟฟ้า สร้างความก้าวหน้าทางเทคโนโลยี และนวัตกรรมควบคู่ไปกับการลดการสร้างภาระให้แก่สิ่งแวดล้อม เพื่อสิ่งแวดล้อมที่สะอาดขึ้นในอนาคตและเศรษฐกิจที่ยั่งยืน ซึ่งปัจจุบันกระทรวงอุตสาหกรรมได้เน้นย้ําเรื่องโมเดลเศรษฐกิจใหม่ หรือ BCG Model อันจะช่วยนําพาประเทศไทยไปสู่เศรษฐกิจชีวภาพ (Bio Economy) เศรษฐกิจหมุนเวียน (Circular Economy) และเศรษฐกิจสีเขียว (Green Economy) อีกทั้งให้ความสําคัญเรื่องรถยนต์ประหยัดพลังงาน (Eco Car) และการปรับเปลี่ยนสู่ฐานการผลิตรถยนต์ไฟฟ้า ในอีก 10 ปี ข้างหน้า โดยตั้งเป้าเพิ่มการผลิตรถยนต์ไฟฟ้าถึง 30% ของการผลิตรถยนต์ทั้งหมดในประเทศ กระตุ้นความต้องการใช้รถยนต์ไฟฟ้าของตลาดภายในประเทศ และเตรียมพร้อมสําหรับโครงสร้างพื้นฐานที่จําเป็น เพื่อกระตุ้นอุตสาหกรรมรถยนต์ไฟฟ้าในประเทศไทย
รัฐบาลไทย-ข่าวทำเนียบรัฐบาล-สำนักงานสรรพากรพื้นที่สาขาเมืองสมุทรสาคร 2 ปิดให้บริการชั่วคราว
วันจันทร์ที่ 21 ธันวาคม 2563
สํานักงานสรรพากรพื้นที่สาขาเมืองสมุทรสาคร 2 ปิดให้บริการชั่วคราว
กรมสรรพากรแจ้งปิดสํานักงานสรรพากรพื้นที่สาขาเมืองสมุทรสาคร 2 เป็นการชั่วคราว ตั้งแต่วันที่ 21 ธันวาคม 2563 ถึงวันที่ 3 มกราคม 2564 เนื่องจากสถานการณ์แพร่ระบาดของไวรัส Covid – 19  ในท้องที่จังหวัดสมุทรสาคร
กรมสรรพากรแจ้งปิดสํานักงานสรรพากรพื้นที่สาขาเมืองสมุทรสาคร 2 เป็นการชั่วคราว ตั้งแต่วันที่ 21 ธันวาคม 2563 ถึงวันที่ 3 มกราคม 2564 เนื่องจากสถานการณ์แพร่ระบาดของไวรัส Covid – 19 ในท้องที่จังหวัดสมุทรสาคร โดยผู้ประกอบการและผู้เสียภาษีสามารถทําธุรกรรมทางภาษี (TAX from Home) ได้ที่ www.rd.go.th หรือที่สํานักงานสรรพากรพื้นที่สาขาเมืองสมุทรสาคร 1
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน)ในฐานะโฆษกกรมสรรพากร เปิดเผยว่า “จากสถานการณ์การแพรร่ระบาดของไวรัส Covid – 19 ในท้องที่จังหวัดสมุทรสาครในขณะนี้ กรมสรรพากรจึงได้มีคําสั่งปิดสํานักงานสรรพากรพื้นที่สาขาเมืองสมุทรสาคร 2 เป็นการชั่วคราว ตั้งแต่วันที่ 21 ธันวาคม 2563 ถึง วันที่ 3 มกราคม 2564 เพื่อความปลอดภัยและป้องกันความเสี่ยงด้านสุขภาพของผู้ประกอบการ ผู้เสียภาษี และเจ้าหน้าที่ผู้ปฏิบัติงาน ซึ่งผู้ประกอบการและผู้เสียภาษีสามารถทําธุรกรรมทางภาษี (TAX from Home) ได้ที่ www.rd.go.th หรือใช้บริการที่สํานักงานสรรพากรพื้นที่สาขาเมืองสมุทรสาคร 1 หรือสํานักงานสรรพากรพื้นที่สาขา ที่สะดวกแทน ทั้งนี้ กรมสรรพากรจะดําเนินการตามมาตรการป้องกันไวรัส COVID - 19 และแนวทางปฏิบัติของกรมควบคุมโรคกระทรวงสาธารณสุขโดยเคร่งครัด”
โฆษกกรมสรรพากร กล่าวเพิ่มเติมว่า “เพื่อความสะดวก รวดเร็ว และปลอดภัยจากแพร่ระบาดของไวรัส Covid – 19 ผู้เสียภาษีสามารถใช้บริการผ่านช่องทางอิเล็กทรอนิกส์ของกรมสรรพากรได้ที่ www.rd.go.th”
สําหรับผู้ที่มีข้อสงสัยสามารถสอบถามข้อมูลเพิ่มเติมได้ที่ศูนย์สารนิเทศสรรพากร (RD Intelligence Center) โทร. 1161 หรือที่สํานักงานสรรพากรทุกแห่งทั่วประเทศ
กรมสรรพากร สํานักงานเลขานุการกรม ส่วนประชาสัมพันธ์
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-กระทรวงยุติธรรม เตรียมรับมือ เฝ้าระวังการควบคุมโควิด-๑๙
วันจันทร์ที่ 21 ธันวาคม 2563
กระทรวงยุติธรรม เตรียมรับมือ เฝ้าระวังการควบคุมโควิด-๑๙
นายนิยม เติมศรีสุข รองปลัดกระทรวงยุติธรรม เป็นประธานการประชุมเรื่องมาตรการควบคุม/เฝ้าระวังการควบคุมโควิด-๑๙ ของสํานักงานปลัดกระทรวงยุติธรรม
ในวันจันทร์ที่ ๒๑ ธันวาคม ๒๕๖๓ เวลา ๐๘.๓๐ น. ณ ห้องประชุมกระทรวงยุติธรรม ๖ ชั้น ๙ นายนิยม เติมศรีสุข รองปลัดกระทรวงยุติธรรม เป็นประธานการประชุมเรื่องมาตรการควบคุม/เฝ้าระวังการควบคุมโควิด-๑๙ ของสํานักงานปลัดกระทรวงยุติธรรม โดยมีผู้อํานวยการหน่วยงานในสังกัดสํานักงานปลัดกระทรวงยุติธรรม เข้าร่วมฯ
รองปลัดกระทรวงยุติธรรม กล่าวว่า ขอให้ดําเนินการตามมาตรการการปฏิบัติงานภายในที่พัก (Work From Home) รวมทั้งให้สํารวจประเมินความเสี่ยงของบุคลากรในสังกัด และขอให้ดําเนินการติดตามสถานการณ์การแพร่ระบาดของโรคติดเชื้อไวรัสโคโรนา ๒๐๑๙ อย่างใกล้ชิด เพื่อเป็นการควบคุมและป้องกันการแพร่ระบาด ทั้งนี้ ขอความร่วมมือบุคลากรรักษาระยะห่างระหว่างบุคคล สวมหน้ากากอนามัย และล้างมือบ่อย ๆ ตามมาตรการของกระทรวงสาธารณสุข
รัฐบาลไทย-ข่าวทำเนียบรัฐบาล-กรุงไทยรักชุมชนส่งมอบความสุขปีใหม่ให้ลูกค้า ด้วยชุดของขวัญจากรอยยิ้มของ 4 ชุมชนต้นแบบ
วันจันทร์ที่ 21 ธันวาคม 2563
กรุงไทยรักชุมชนส่งมอบความสุขปีใหม่ให้ลูกค้า ด้วยชุดของขวัญจากรอยยิ้มของ 4 ชุมชนต้นแบบ
ธนาคารกรุงไทยเลือกสรรชุดของขวัญจาก 4 ชุมชนต้นแบบในโครงการกรุงไทยรักชุมชน เพื่อส่งมอบความสุข ให้กับลูกค้าในเทศกาลปีใหม่ 2564 โดยคัดเลือกผลิตภัณฑ์จากชุมชนต้นแบบที่ผลิตโดยฝีมือของชาวบ้านในชุมชน และทรัพยากรที่มีอยู่ในท้องถิ่น
ธนาคารกรุงไทยเลือกสรรชุดของขวัญจาก 4 ชุมชนต้นแบบในโครงการ กรุงไทยรักชุมชน เพื่อส่งมอบความสุข ให้กับลูกค้าในเทศกาลปีใหม่ 2564 โดยคัดเลือกผลิตภัณฑ์จากชุมชนต้นแบบที่ผลิตโดยฝีมือของชาวบ้านในชุมชน และทรัพยากรที่มีอยู่ในท้องถิ่น ได้แก่ ข้าวสมุนไพรประคบร้อนจากชุมชนบ้านหนองสระ สมุนไพรเพื่อสุขภาพจากชุมชนท่ามะโอ ชุดกาแฟแม่กําปองและกาต้มน้ําร้อนพับได้ และชาชงสมุนไพรใบขลู่พร้อมสบู่และสครับเปลือกหอยนางรม บ้านโคกไคร
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า 1 ใน 5 เสาหลักของการดําเนินธุรกิจ ตามแผนยุทธศาสตร์ ในปี 2564 คือ การปรับรูปแบบการทํางาน โดยมุ่งเน้นการพัฒนาสู่ความยั่งยืน รวมถึงการเข้าไปช่วยเหลือ ดูแลชุมชนต่างๆ ให้เข้มแข็ง ตามแนวคิด “กรุงไทยเคียงข้างไทย สู่ความยั่งยืน”
นอกจากการนําจุดแข็งของธนาคารเข้าไปช่วยเหลือชุมชนในการให้ความรู้ทางการเงิน (Financial Literacy) และเข้าถึง ระบบการเงินดิจิทัลแล้ว ธนาคารยังสนับสนุนการสร้างความเข้มแข็งให้กับการท่องเที่ยวของชุมชน รวมทั้งจัดกิจกรรม ส่งเสริมเพื่อยกระดับสินค้าและบริการต่างๆ โดยคํานึงถึงศักยภาพของชุมชน ทรัพยากรและภูมิปัญญาในท้องถิ่นเป็นหลัก สําหรับในเทศกาลปีใหม่ 2564 ธนาคารได้เลือกสรรผลิตภัณฑ์ประจําท้องถิ่นจาก 4 ชุมชนต้นแบบ ในโครงการกรุงไทยรักชุมชน มาเป็นของขวัญปีใหม่ให้กับลูกค้า เพื่อเป็นการส่งเสริมอาชีพ กระจายรายได้และสนับสนุนเศรษฐกิจของชุมชน รวมถึงประชาสัมพันธ์ผลิตภัณฑ์ของชุมชนให้เป็นที่รู้จัก
“ข้าวสมุนไพรประคบร้อน” ที่ผลิตจากข้าวหอมบุญ สุดยอดพันธุ์ข้าวหอมมะลิแดง จากบ้านหนองสระ จังหวัดบุรีรัมย์ โดยนํามาต่อยอดเป็นผลิตภัณฑ์สมุนไพรประคบร้อนเพื่อสุขภาพ ช่วยบรรเทาอาการปวดเมื่อย ให้กล้ามเนื้อคลายตัวจากอาการบาดเจ็บหรือจากความเครียดในการทํางาน เพียงอุ่นในไมโครเวฟ 1 นาที แล้วนํามาประคบที่บริเวณต้นคอ
“ชุดสมุนไพรเพื่อสุขภาพ” จากชุมชนท่ามะโอ จังหวัดลําปาง ซึ่งในชุดประกอบด้วย สเปรย์สมุนไพรกระดูกไก่ดํา น้ํามันเหลืองไพลและขมิ้นชัน มีสรรพคุณแก้อาการฟกช้ํา ปวดเมื่อย กล้ามเนื้ออักเสบ น้ํามันเขียวย่านาง ใช้ถอนพิษร้อน บรรเทาอาการน้ําร้อนลวก แมลงสัตว์กัดต่อย และสเปรย์กันยุงสมุนไพรตะไคร้หอม
“ชุดกาแฟแม่กําปอง” ผลิตจากเมล็ดกาแฟ ที่ปลูกแบบปลอดสารพิษ จากชุมชนแม่กําปอง แหล่งผลิตกาแฟพันธุ์ อาราบิก้าชั้นดี ของจังหวัดเชียงใหม่และมีกาต้มน้ําร้อนพับได้สําหรับคอกาแฟบรรจุอยู่ในชุด
“ชาชงสมุนไพรใบขลู่พร้อมสบู่และสครับเปลือกหอยนางรม” ที่ผลิตจากทรัพยากรธรรมชาติในท้องถิ่น สุดยอดภูมิปัญญาชุมชน ของบ้านโคกไคร จังหวัดพังงา
โครงการกรุงไทยรักชุมชน เกิดจากวิสัยทัศน์ของธนาคารกรุงไทย ที่ต้องการมุ่งเน้นการพัฒนาชุมชนให้เข้มแข็ง โดยยึดหลักการพึ่งพาตนเอง และสามารถเติบโตไปพร้อมกับทุกภาคส่วนของสังคมได้อย่างยั่งยืน
ทีม Marketing Strategy
โทร 0-2208-4174-8
รัฐบาลไทย-ข่าวทำเนียบรัฐบาล-กระทรวงยุติธรรม ร่วมจุดประกายพลังแห่งความร่วมมือพร้อมสร้างกลไกความช่วยเหลือผู้ก้าวพลาด เน้นย้ำการให้ "โอกาส" จากสังคม
วันจันทร์ที่ 21 ธันวาคม 2563
กระทรวงยุติธรรม ร่วมจุดประกายพลังแห่งความร่วมมือพร้อมสร้างกลไกความช่วยเหลือผู้ก้าวพลาด เน้นย้ําการให้ "โอกาส" จากสังคม
กระทรวงยุติธรรม ร่วมจุดประกายพลังแห่งความร่วมมือพร้อมสร้างกลไกความช่วยเหลือผู้ก้าวพลาด เน้นย้ําการให้ "โอกาส" จากสังคม
ในวันศุกร์ที่ ๑๘ ธันวาคม ๒๕๖๓ เวลา ๑๐.๓๐ น. ณ ศูนย์การค้าเซ็นทรัลเวิลด์ ชั้น ๘ เขตปทุมวัน กรุงเทพมหานคร ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานในพิธีเปิดและปาฐกถาพิเศษในกิจกรรม ก้าวสู่ ๑๐ ปี ข้อกําหนดกรุงเทพ : ร่วมจุดประกายพลังแห่งความร่วมมือทางสังคม "Towards the 10th Year of the Bangkok Rules : Enhancing the Power of Social Partnership" ภายใต้แนวคิด "ก้าวที่ไม่โดดเดี่ยว" โดยมี นายเจเรมี ดักลาส ผู้แทนประจําภูมิภาคเอเชียตะวันออกเฉียงใต้และแปซิฟิก สํานักงานป้องกันยาเสพติดและปราบปรามอาชญากรรมแห่งสหประชาชาติ (UNODC) ศาสตราจารย์พิเศษ ดร.กิตติพงษ์ กิตยารักษ์ ผู้อํานวยการสถาบันเพื่อการยุติธรรมแห่งประเทศไทย พร้อมด้วย ส่วนราชการในสังกัดกระทรวงยุติธรรม หน่วยงานภาครัฐ หน่วยงานภาคเอกชน และผู้เกี่ยวข้อง เข้าร่วมฯ เพื่อแลกเปลี่ยนและนําเสนอนวัตกรรมทางความคิด พร้อมสร้างกลไกความช่วยเหลือผู้ก้าวพลาด เน้นย้ําการให้ "โอกาส" จากสังคมคือสิ่งสําคัญที่สุด และเปิดมิติใหม่แห่งการฝึกอาชีพให้ผู้ก้าวพลาดปรับตัวสู่โลกดิจิทัล สามารถก้าวทันโลกยุคปัจจุบัน พร้อมประกอบอาชีพเลี้ยงดูตัวเองและครอบครัวได้
ในการนี้ ปลัดกระทรวงยุติธรรม กล่าวใจความสําคัญตอนหนึ่งว่า วันนี้เราเห็นได้ชัดเจนว่า การรับรองข้อกําหนดกรุงเทพยกระดับความสําคัญเรื่องการดูแลสิทธิขั้นพื้นฐานของผู้ต้องขังหญิงทั่วโลกไปอีกขั้นหนึ่ง สําหรับประเทศไทยนั้น ในช่วง ๑๐ ปีที่ผ่านมา งานราชทัณฑ์ของเราได้คํานึงถึงความแตกต่างระหว่างผู้ต้องขังหญิงและผู้ต้องขังชายมากยิ่ง ทั้งนี้ ในแง่นโยบายได้มีการปรับปรุงพระราชบัญญัติราชทัณฑ์ ในปี ๒๕๖๐ ให้ทันสมัยและสอดรับกับความต้องการเฉพาะของผู้ต้องขังหญิงมากขึ้น และได้มีการนําข้อกําหนดกรุงเทพมาปรับใช้เป็นแนวปฏิบัติของราชทัณฑ์ ตลอดจนการกําหนดตัวชี้วัดเรือนจําที่อ้างอิงตามแนวทางของข้อกําหนดกรุงเทพ เพื่อพัฒนาการบริหารเรือนจําและคุณภาพชีวิตของผู้ต้องขังหญิงให้เป็นไปตามมาตรฐานสากล
ในปี พ.ศ. ๒๕๖๓ ถือเป็นการครบรอบ ๑๐ ปี การรับรองข้อกําหนดกรุงเทพ ซึ่งตลอดระยะเวลาที่ผ่านมา ประเทศไทยได้ดําเนินการอย่างต่อเนื่องเพื่อยกระดับมาตรฐานในการปฏิบัติต่อผู้ต้องขังหญิงและผู้กระทําผิดหญิง ให้มีความเหมาะสมด้านเพศสภาพมากยิ่งขึ้น ตรงตามความต้องการเฉพาะด้านสิทธิขั้นพื้นฐานของผู้หญิง และของเด็กติดผู้ต้องขัง ซึ่งความสําเร็จที่เกิดขึ้นนี้ สถาบันเพื่อการยุติธรรมแห่งประเทศไทย (TIJ) หน่วยงานภายใต้กระทรวงยุติธรรม ร่วมกับภาคีเครือข่ายต่างๆ มีส่วนสําคัญในการร่วมกันผลักดันให้เกิดความเปลี่ยนแปลงที่เป็นรูปธรรม
รัฐบาลไทย-ข่าวทำเนียบรัฐบาล-ไอแบงก์ยั่วใจออกแคมเปญรับปีใหม่ ลดอัตรากำไรสินเชื่อเพื่อที่อยู่อาศัย
วันจันทร์ที่ 21 ธันวาคม 2563
ไอแบงก์ยั่วใจออกแคมเปญรับปีใหม่ ลดอัตรากําไรสินเชื่อเพื่อที่อยู่อาศัย
ไอแบงก์ออกแคมเปญของขวัญปีใหม่ ปี 2564 ลดอัตรากําไรสําหรับผู้ขอสินเชื่อเพื่อที่อยู่อาศัยทุกโครงการลงอีก 0.25% ในปีแรก พร้อมฟรีค่าประเมินราคาและยกเว้นค่านิติกรรมสัญญา
ธนาคารอิสลามแห่งประเทศไทย (ไอแบงก์) ออกแคมเปญของขวัญปีใหม่ ปี 2564 ลดอัตรากําไรสําหรับผู้ขอสินเชื่อเพื่อที่อยู่อาศัยทุกโครงการลงอีก 0.25% ในปีแรก พร้อมฟรีค่าประเมินราคาและยกเว้นค่านิติกรรมสัญญา
ไอแบงก์ ออกแคมเปญยั่วใจสําหรับผู้ที่สนใจสมัครสินเชื่อที่อยู่อาศัยในช่วงปีใหม่ ด้วยการปรับลดอัตรากําไรลงจากอัตรากําไรของแต่ละโครงการสินเชื่อที่อยู่อาศัยลดลงอีก 0.25% ต่อปี ในปีแรก และในปีต่อไปคิดอัตรากําไรตามโครงการสินเชื่อที่ลูกค้าขอสมัครใช้ โดยโครงการสินเชื่อที่อยู่อาศัยที่ร่วมแคมเปญมีดังนี้
โครงการสินเชื่อเพื่อที่อยู่อาศัยที่ร่วมแคมเปญ  อัตรากําไรเริ่มต้น ปีแรกปกติ  อัตรากําไรเริ่มต้นปีแรก แคมเปญของขวัญปีใหม่ 2564
โครงการสินเชื่อที่อยู่อาศัยบ้านใหม่ Ibank   2.25% ต่อปี   ลด 0.25% ต่อปี = 2.00% ต่อปี
โครงการสินเชื่อที่อยู่อาศัยบ้านพรีเมี่ยม   2.25% ต่อปี   ลด 0.25% ต่อปี = 2.00% ต่อปี
โครงการสินเชื่อที่อยู่อาศัยกลุ่มอาชีพมั่นคง   2.25% ต่อปี   ลด 0.25% ต่อปี = 2.00% ต่อปี
โครงการสินเชื่อที่อยู่อาศัยกลุ่มรายได้ยั่งยืน   2.25% ต่อปี   ลด 0.25% ต่อปี = 2.00% ต่อปี
โครงการสินเชื่อที่อยู่อาศัยกลุ่มลูกค้ามุสลิม   2.25% ต่อปี   ลด 0.25% ต่อปี = 2.00% ต่อปี
โครงการสินเชื่อที่อยู่อาศัยที่อาศัยรีไฟแนนซ์   2.25% ต่อปี   ลด 0.25% ต่อปี = 2.00% ต่อปี
โครงการสินเชื่อบ้านมือสอง    3.25% ต่อปี   ลด 0.25% ต่อปี = 3.00% ต่อปี
โครงการสินเชื่อที่อยู่อาศัยบ้านชายแดนใต้   3.25% ต่อปี   ลด 0.25% ต่อปี = 3.00% ต่อปี
โครงการสินเชื่อสวัสดิการสําหรับบุคคลภายนอก (MOU)
หน่วยงานราชการ และรัฐวิสาหกิจ , บริษัทจดทะเบียน
ในตลาดหลักทรัพย์ (Listed Companies) และนิติบุคคลอื่นๆ
(เฉพาะสินเชื่อที่อยู่อาศัย)    2.10% ต่อปี   ลด 0.25% ต่อปี = 1.85% ต่อปี
สินเชื่อที่อยู่อาศัยมาตรฐาน    4.25% ต่อปี   ลด 0.25% ต่อปี = 4.00% ต่อปี
• หมายเหตุ เงื่อนไขเป็นไปตามที่ธนาคารกําหนด
นอกจากนี้ยังฟรีค่าประเมินหลักประกัน (กรณีลูกค้าได้รับการอนุมัติ) พร้อมฟรีค่านิติกรรมสัญญา โดยผู้สนใจสามารถติดต่อสอบถามได้ที่ ไอแบงก์ ทุกสาขาทั่วประเทศ หรือ ibank Call center 1302 ตั้งแต่วันนี้ – 31 มกราคม 2564
*หมายเหตุ:
1. "อัตรากําไร/ผลตอบแทน ผลิตภัณฑ์ธนาคารมิใช่ดอกเบี้ยหรือเป็นคําเรียกแทนดอกเบี้ย แต่มาจากหลักการที่ใช้ในการทําธุรกรรมที่ถูกต้องตามหลักการอิสลาม"
2. อัตราผลตอบแทนที่คาดว่าจะได้รับ คืออัตราที่คํานวณได้จากประมาณการรายได้ของธนาคารและอัตราสัดส่วนการแบ่งผลตอบแทนเงินฝาก ซึ่งอัตราผลตอบแทนที่คาดว่าจะได้รับอาจจะต่ํากว่าหรือสูงกว่าอัตราผลตอบแทนเงินฝากที่ธนาคารประกาศเมื่อครบกําหนดการฝาก